**Negative** on suomalainen hard rock -yhtye, jonka perustivat laulaja Jonne Aaron Liimatainen ja rumpali Janne "Jay Slammer" Heimonen Tampereella vuonna 1997. Myöhemmin kokoonpanoon liittyivät kitaristit Lauri "Larry Love" Markkula ja Jukka "Sir Christus" Mikkonen sekä basisti Antti "Anatomy" Aatamila.

Negativen debyyttialbumi *War of Love* julkaistiin vuonna 2003, ja se myi Suomessa kultaa. Levyn julkaisun jälkeen yhtye esiintyi ensimmäistä kertaa Japanissa. Vuonna 2004 julkaistu *Sweet & Deceitful* nousi Suomen virallisen albumilistan kärkeen ja myi jälleen kultaa. Levy nousi myös Saksan albumilistalle ja vuonna 2005 Negative kiersi ensimmäistä kertaa Keski-Euroopassa.

Vuonna 2006 julkaistu *Anorectic* nousi jälleen Suomen albumilistan kärkeen ja pääsi listoille myös Saksassa. Samana vuonna Negative esiintyi ensimmäistä kertaa Venäjällä ja vuotta myöhemmin Kiinassa. Yhtyeen neljäs studioalbumi *Karma Killer* julkaistiin vuonna 2008, jonka jälkeen Negative aloitti mittavan Euroopan-kiertueen. Vuonna 2010 yhtye julkaisi viidennen studioalbuminsa *Neon*. Jonne Aaronin siirryttyä soolouralle Negative on ollut tauolla vuodesta 2013 lähtien.

Negative on saanut uransa aikana viisi Emma-ehdokkuutta, ja heidät valittiin vuoden 2007 parhaaksi suomalaiseksi yhtyeeksi MTV Europe Music Awards -palkintogaalassa. Kaikkiaan yhtyeen levyjä on myyty Suomessa yli 100 000 kappaletta.

Historia
--------

### Perustaminen ja läpimurto (1997–2005)

Negativen perustivat laulaja Jonne Aaron Liimatainen ja rumpali Janne "Jay Slammer" Heimonen Tesoman yläasteella Tampereella vuonna 1997. Myöhemmin kokoonpanoon liittyivät kitaristit Lauri "Larry Love" Markkula ja Jukka "Sir Christus" Mikkonen sekä basisti Antti "Anatomy" Aatamila. Negativen managerina toimi Jonne Aaronin vanhempi veli Tommi Liimatainen. Vuonna 2002 Negative solmi levytyssopimuksen tamperelaisen GBFam Recordsin kanssa.

Yhtye julkaisi maaliskuussa 2003 debyyttialbuminsa *War of Love*. Se nousi Suomen virallisen albumilistan viidenneksi ja myi kultaa. Kappale "The Moment of Our Love" nousi myös Suomen singlelistan kärkeen ja myi kultaa. Levyn julkaisun jälkeen yhtyeeseen liittyi kosketinsoittaja Janne "Mr. Snack" Kokkonen. *War of Love* sai ristiriitaisen vastaanoton kriitikoilta. Desibeli.netin arviossa todettiin, että "*War of Love* on sujuvasti kuunneltavaa musiikkia, jossa ei kuitenkaan ole riittävästi syvyyttä, jotta se jaksaisi nostattaa sen suurempaa intoa". Tästä huolimatta Negative oli ehdolla vuoden 2003 pop/rock-tulokkaaksi ja *War of Love* vuoden debyyttialbumiksi Emma-gaalassa. Huhtikuussa 2004 yhtye esiintyi ensimmäistä kertaa Japanissa.

Negativen toinen albumi *Sweet & Deceitful* julkaistiin syyskuussa 2004. Levy nousi Suomen albumilistan kärkeen ja myi kultaa. Kolme levyn viidestä singlestä nousi Suomen singlelistan kärkeen. "Frozen to Lose It All" -single ylitti myös kultarajan. *Sweet & Deceitful* sai edeltäjäänsä paremman vastaanoton kriitikoilta. *Soundin* arviossa todettiin, että levy on "kappalemateriaaliltaan tasavahvempi kokonaisuus, josta löytyy hittipotentiaalia edeltäjäänsä enemmän". *Sweet & Deceitful* oli myöhemmin ehdolla vuoden 2004 rock-albumiksi Emma-gaalassa.

Tammikuussa 2005 Negative aloitti ensimmäisen Japanin-kiertueensa. Yhtye esiintyi myös Hartwall Areenalla Yhteinen ASIA -hyväntekeväisyyskonsertissa yhdessä HIMin, The Rasmuksen, The 69 Eyesin ja Apocalyptican kanssa. Toukokuussa *Sweet and Deceitful* julkaistiin Keski-Euroopassa Roadrunner Recordsin kautta, ja se nousi Saksan albumilistan sijalle 55. Levyn kansainvälinen painos sisälsi myös kappaleen "The Moment of Our Love", joka nousi Saksan singlelistan sijalle 28. Sen lisäksi singlet "Frozen to Lose It All" ja "In My Heaven" nousivat listalle Saksassa. Negative esiintyi kesällä 2005 ensimmäistä kertaa Saksassa ja Sveitsissä, ja syksyllä yhtye aloitti Saksan-kiertueen.

### Kansainvälinen menestys (2006–2012)

Negative Hannoverissa Saksassa helmikuussa 2006
Helmikuussa 2006 Negative aloitti Euroopan-kiertueen HIMin ja The Rasmuksen kanssa. Negativen kolmas albumi *Anorectic* julkaistiin syyskuussa 2006, ja se nousi Suomen albumilistan kärkeen. Keski-Euroopassa levy julkaistiin jälleen Roadrunner Recordsin kautta, ja se nousi Saksan albumilistan sijalle 36. Kaksi levyn kolmesta singlestä nousi listan kärkeen Suomessa, ja "Planet of the Sun" kapusi myös Saksassa sijalle 84. *Anorectic* sai kriitikoilta positiivisia arvosteluja. Muun muassa *Soundissa* todettiin, että *Anorectic* on "kappaleiltaan selvästi yhtyeen laadukkain levy". Levyn julkaisun jälkeen Negative esiintyi ensimmäistä kertaa Pietarissa ja Moskovassa, jonka jälkeen yhtye aloitti kiertueen Keski-Euroopassa.

Negative, Jann Wilde ja Dead By Gun julkaisivat syyskuussa 2007 cover-version Queenin kappaleesta "Too Much Love Will Kill You". Lokakuussa Negative kiersi ensimmäistä kertaa Kiinassa, ja marraskuussa heidät valittiin parhaaksi suomalaiseksi yhtyeeksi MTV Europe Music Awards -palkintogaalassa.

Negative julkaisi tammikuussa 2008 DVD:n *In the Eye of the Hurricane*, joka myi Suomessa kultaa. Yhtyeen kotisivuilla tiedotettiin myös, että kitaristi Sir Christus oli erotettu Negativesta. Yhtyeen julkaisi toukokuussa neljännen albuminsa *Karma Killer*, joka nousi Suomen albumilistan kolmanneksi. Kansainvälisesti levy julkaistiin syyskuussa Edel Musicin kautta. Single "Won't Let Go" myi Suomessa kultaa. *Karma Killer* sai positiivisen vastaanoton kriitikoilta, mutta sitä myös kritisoitiin "varman päälle pelaamisesta". Kesällä 2008 yhtyeessä toimi väliaikaisena kitaristina Tuomas "Gary" Keskinen. Syksyllä yhtye aloitti mittavan Euroopan-kiertueen, joka käsitti 17 maata. Emma-gaalassa Negative oli ehdolla vuoden 2008 kotimaiseksi artistiksi ja *In the Eye of the Hurricane* vuoden kotimaiseksi DVD:ksi.

Negative julkaisi kesäkuussa 2009 kokoelmalevyn *God Likes Your Style*, joka nousi Suomen albumilistan kolmanneksi. Syksyllä yhtye solmi uuden kansainvälisen levytyssopimuksen Warner Musicin kanssa ja aloitti seuraavan albuminsa äänitykset Los Angelesissa. Negative julkaisi viidennen studioalbuminsa *Neon* kesäkuussa 2010. Levy nousi Suomen albumilistan toiselle sijalle. *Neon* sai positiivisen vastaanoton kriitikoilta. *Rumba* antoi levylle arviossaan neljä tähteä viidestä. Negative esiintyi toukokuussa 2011 ensimmäistä kertaa Meksikossa. Tämän jälkeen kitaristi Larry Love ilmoitti jättävänsä yhtyeen. Hänet korvasi Hannu "Hata" Salmi. Marraskuussa 2011 Negative joutui perumaan konserttejaan Jonne Aaronin jouduttua umpisuolileikkaukseen.

Negative aloitti uuden albumin valmistelut vuonna 2012, kunnes Jonne Aaron laittoi yhtyeen tauolle keskittyäkseen soolouraansa.

### Tauko (2013–)

Negative on ollut tauolla vuodesta 2013 lähtien. Yhtye soitti viimeisen konserttinsa 15. maaliskuuta 2013 Salossa. Jonne Aaron on sittemmin keskittynyt soolouraansa, ja hän on julkaissut kolme studioalbumia. Mr. Snack soittaa myös hänen taustayhtyeessään.

Joulukuussa 2017 Sir Christus kuoli 39-vuotiaana.

Negative soitti Jonne Aaronin 40v - juhlakeikalla Tampereen Pakkahuoneella 17.2.2024 pitkän tauon jälkeen.

Musiikkityyli
-------------

Negativen musiikkia on kuvailtu glam rockiksi ja hard rockiksi. Yhtye on kuvaillut musiikkityyliään "tunteikkaaksi rock and rolliksi". Negativen suurimpiin vaikutteisiin kuuluvat Guns N' Roses, Aerosmith, Mötley Crüe ja Nirvana. Negativea verrattiin 2000-luvun alussa mediassa usein HIM-yhtyeeseen.

Kokoonpano
----------

### Nykyiset jäsenet

* Jonne Aaron Liimatainen – laulu
* Antti "Anatomy" Aatamila – basso
* Janne "Jay Slammer" Heimonen – rummut
* Janne "Mr. Snack" Kokkonen – kosketinsoittimet
* Hannu "Hata" Salmi - kitara

### Entiset jäsenet

* Jukka "Sir Christus" Mikkonen – kitara
* Lauri "Larry Love" Markkula – kitara

Diskografia
-----------

*Pääartikkeli: Negativen diskografia*
### Studioalbumit

* *War of Love* (2003)
* *Sweet & Deceitful* (2004)
* *Anorectic* (2006)
* *Karma Killer* (2008)
* *Neon* (2010)

Lähteet
-------

1. 1 2  Negative *Warner Music Live*.  Arkistoitu 20.7.2018. Viitattu 22.4.2019.
2. ↑  Niiranen, Jussi: Jonne Aaron muistelee rankkaa nuoruuttaan tv-ohjelmassa – lintsausta ja huostaanotto: "Minulla oli vapaa kasvatus" *Ilta-Sanomat*.  7.11.2016. Viitattu 17.5.2018.
3. 1 2  Suhonen, Pete: Jonne Aaron - Enkelipoika *City*.  5.11.2004. Viitattu 17.5.2018.
4. ↑  Suomalaisyhtye Negative Meksikossa *Suomen suurlähetystö, Mexico*.  10.5.2011. Viitattu 21.4.2019.
5. ↑  Isoaho, Timo: Negative perimmäisten kysymysten äärellä *Soundi*.  24.4.2008. Viitattu 17.5.2018.
6. 1 2 3 4 5 6  Kulta- ja platinalevyt - Negative *Musiikkituottajat*.  Arkistoitu 18.5.2018. Viitattu 17.5.2018.
7. ↑  Negative - "The Moment of Our Love" *Musiikkituottajat*.  Arkistoitu 19.5.2018. Viitattu 18.5.2018.
8. ↑  Artisti artistin silmin: Negativen Mr. Snackin omakuvassa sätkä palaa ja kiipparit sauhuavat *Rumba*.  29.6.2013. Viitattu 17.5.2018.
9. 1 2  Jalonen, Miika: Negative: War Of Love *Desibeli.net*.  25.4.2003. Viitattu 27.4.2019.
10. 1 2 3  Emma Gaala - Arkisto (Kirjoita "Suodata nimellä" -kenttään Negative ja valitse "Kaikki vuodet") *Emma-gaala*. Viitattu 21.4.2019.
11. ↑  Negative keikoille Japaniin *MTV Uutiset*.  11.5.2004. Viitattu 22.4.2019.
12. ↑  NEGATIVE To Release 'Anorectic' In August *Blabbermouth.net*.  1.6.2006. Viitattu 17.6.2019. (englanniksi)
13. ↑  Negative - "Frozen To Lose It All" *Musiikkituottajat*.  Arkistoitu 19.5.2018. Viitattu 17.6.2018.
14. ↑  Negative - "In My Heaven" *Musiikkituottajat*.  Arkistoitu 19.5.2018. Viitattu 17.5.2018.
15. ↑  Negative - "My My, Hey Hey (Out of the Blue)" *Musiikkituottajat*.  Arkistoitu 19.5.2018. Viitattu 17.5.2018.
16. 1 2  Säynekoski, Marko: NEGATIVE: Sweet And Deceitful *Soundi*.  26.5.2007. Viitattu 27.4.2019.
17. ↑  Pop-uutiset 8.2. *Yle Uutiset*.  8.2.2005. Viitattu 17.5.2018.
18. ↑  HIM ja The Rasmus suureen hyväntekeväisyyskonserttiinArkistoitu kopio *Ilta-Sanomat*.  8.1.2005.  Arkistoitu 1.8.2016. Viitattu 17.6.2019.
19. 1 2 3  Negative Saksan albumilistalla *Findance*.  2.6.2005. Viitattu 17.5.2018.
20. ↑  Negative Saksan singlelistalle *Findance*.  11.10.2005. Viitattu 17.5.2018.
21. 1 2 3  Suche - Offiziele Deutsche Charts (Kirjoita "Suchen" -kenttään Negative) *Offiziele Deutsche Charts*. Viitattu 18.5.2018. (saksaksi)
22. ↑  NEGATIVE To Tour Germany In September *Blabbermouth.net*.  21.6.2005. Viitattu 20.5.2018. (englanniksi)
23. ↑  HIM, The Rasmus ja Negative yhteiskiertueelle *Ilta-Sanomat*.  20.10.2005. Viitattu 17.5.2018.
24. 1 2  Negative julkaisee myös ulkomailla *Stara*.  30.8.2006. Viitattu 18.5.2018.
25. ↑  Negative - *Anorectic* *Musiikkituottajat*.  Arkistoitu 18.5.2018. Viitattu 17.5.2018.
26. ↑  NEGATIVE: European Release Date Announced For 'Anorectic' *Blabbermouth.net*.  15.6.2006. Viitattu 20.5.2018. (englanniksi)
27. ↑  Negative - "Planet of the Sun" *Musiikkituottajat*.  Arkistoitu 19.5.2018. Viitattu 17.5.2018.
28. ↑  Negative - "Fading Yourself" *Musiikkituottajat*.  Arkistoitu 19.5.2018. Viitattu 17.5.2018.
29. ↑  Jokirinne, Jari: NEGATIVE: Anorectic *Soundi*.  22.4.2007. Viitattu 27.4.2019.
30. ↑  Asikainen, Merja: Jonne Aaron keikkailee kortisonipiikkien voimalla *Ilta-Sanomat*.  8.7.2007. Viitattu 20.5.2018.
31. ↑  Asikainen, Merja: Negative lähtee kiertueelle Kiinaan *Ilta-Sanomat*.  9.8.2007. Viitattu 17.5.2018.
32. ↑  Leinonen, Ann-Mari: Negative nappasi pystin HIMin edestä *Iltalehti*.  2.11.2007. Viitattu 17.5.2018.
33. ↑  Negativen DVD julkaisuvalmiina *Soundi*.  9.1.2008. Viitattu 17.5.2018.
34. ↑  Negative vaihtoi kitaristia huumeongelman vuoksi *Turun Sanomat*.  1.4.2008.  Arkistoitu 23.4.2019. Viitattu 23.4.2019.
35. ↑  Negative - *Karma Killer* *Musiikkituottajat*.  Arkistoitu 19.5.2018. Viitattu 18.5.2018.
36. 1 2  Negative suuntaa klubikiertueelle *Stara*.  18.8.2008. Viitattu 18.5.2018.
37. ↑  NEGATIVE: More 'Karma Killer' Release Dates Announced *Blabbermouth.net*.  25.7.2008. Viitattu 20.5.2018. (englanniksi)
38. 1 2  Panula, Jarmo: Negative: Karma Killer *Desibeli.net*.  10.6.2008. Viitattu 27.4.2019.
39. ↑  Sorvali, Ville: NEGATIVE: Karma Killer *Soundi*.  21.5.2008. Viitattu 28.4.2019.
40. ↑  Technicolourin Gary Negativen kitaristiksi *Soundi*.  31.3.2008. Viitattu 17.5.2018.
41. ↑  Negativen Jonne: Oma tuhnautus on paras tuoksu maailmassa *MTV Uutiset*.  29.08.2008.  Arkistoitu 18.5.2018. Viitattu 17.5.2018.
42. ↑  Negative - *God Liker Your Style* *Musiikkituottajat*.  Arkistoitu 19.5.2018. Viitattu 18.5.2018.
43. ↑  Negative solmi kansainvälisen levytyssopimuksen *Yle Uutiset*.  4.9.2009. Viitattu 17.5.2018.
44. ↑  Negative julkaisee Neon-albuminsa kesäkuussa *Stara*.  25.2.2010. Viitattu 18.5.2018.
45. ↑  Negative - *Neon* *Musiikkituottajat*.  Arkistoitu 18.5.2018. Viitattu 17.5.2018.
46. ↑  Riikonen, Jose: Negative: Neon – Melankolinen rockspektaakkeli täynnä toivoa *Rumba*.  21.6.2010. Viitattu 27.4.2019.
47. ↑  Asikainen, Merja: Negativen kitaristi otti hatkat - manageri jyrähti *Ilta-Sanomat*.  17.5.2011. Viitattu 17.5.2018.
48. ↑  Asikainen, Merja: Tästä syystä Negativen uusi kitaristi palkattiin! *Ilta-Sanomat*.  12.6.2011. Viitattu 17.5.2018.
49. ↑  Asikainen, Merja: Jonne Aaron voi huonosti - paljon komplikaatioita leikkauksesta *Ilta-Sanomat*.  2.12.2011. Viitattu 18.6.2019.
50. ↑  Asikainen, Merja: Jonne Aaron joutuu perumaan keikkansa: "Haava näyttää ammottavalta hauen suulta" *Ilta-Sanomat*.  9.12.2011. Viitattu 18.6.2019.
51. ↑  Jonne Aaron vahvisti Staralle: "Negative on tauolla" *Stara*.  19.7.2012. Viitattu 18.6.2019.
52. ↑  Jonne Aaronin yhtye ei teekään paluuta: "Panin Negativen tauolle" *Stara*.  7.2.2013. Viitattu 18.6.2019.
53. ↑  Negative ainakin vuoden mittaiselle tauolle *Ylöjärven Uutiset*.  5.2.2013. Viitattu 17.6.2019.
54. ↑  Kangasluoma, Heini: Jonne Aaron: Sylikummi mukana uudessa bändissä *MTV Uutiset*.  21.5.2013. Viitattu 17.6.2019.
55. ↑  Suru-uutinen: suositun suomalaisyhtyeen kitaristi on kuollut vain 39-vuotiaana *Seiska*.  8.12.2017. Viitattu 8.12.2017.
56. ↑  Luukkanen, Antti: NEGATIVE: War Of Love *Soundi*.  6.6.2007. Viitattu 22.4.2019.
57. ↑  Negative @ MTV Nordic Interview 2004 *YouTube*. Viitattu 22.4.2019.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Negative**.
* Negativen virallinen sivusto

Negative

| 
* Jonne Aaron Liimatainen
* Antti "Anatomy" Aatamila
* Janne "Jay Slammer" Heimonen
* Janne "Mr. Snack" Kokkonen
* Hannu "Hata" Salmi

 |
| --- |
| 
* Jukka "Sir Christus" Mikkonen
* Lauri "Larry Love" Markkula

 |

|  |  |
| --- | --- |
| Albumit | 
* War of Love
* Sweet & Deceitful
* Anorectic
* Karma Killer
* Neon

 |
| Kokoelmat | 
* God Likes Your Style

 |
| Singlet | 
* "The Moment of Our Love"
* "After All"
* "Frozen to Lose It All"
* "In My Heaven"
* "Until You're Mine"
* "About My Sorrow"
* "My My, Hey Hey (Out of the Blue)"
* "Planet of the Sun"
* "Sinner's Night / Misty Morning"
* "Fading Yourself"
* "Too Much Love Will Kill You"
* "Won't Let Go"
* "Giving Up!"
* "Sinä ja minä"
* "End of the Line"
* "Jealous Sky"
* "Believe"

 |
| DVD:t | 
* In the Eye of the Hurricane

 |
| Musiikkivideot | 
* "The Moment of Our Love"
* "Frozen to Lose It All"
* "The Moment of Our Love"
* "Frozen to Lose It All"
* "Planet of the Sun"
* "Sinners Night / Misty Morning"
* "Too Much Love Will Kill You"
* "Won't Let Go"
* "End of the Line"
* "Jealous Sky"
* "Believe"
* "Fucking Worthless"
* "Love That I Lost"

 |